TÖRVÉNYEINK TÖRTÉNETE AZ AUSZTRIAI HÁZ ALATT. 359 
fiakra ruházza. Továbbá rendeltetik: hogy a harmincadosok az általok el- 
követett bántalmakért a vármegye előtt törvényt állani tartozzanak. 
A 24-ik ágazat, melyben határoztatik: hogy a szent-gáli nemesek 
Veszprém vármegyében más nemesek gyanánt azon megye biráinak biró- 
sága alatt álljanak, és adózásaikat a megye pénztárába szolgáltassák. 
A 27-ik ágazat, melyben rendeltetik: hogy a szabad és bányavá- 
rosok, s a néhai magyar királyok által kiváltságolt mezővárosok is min- 
den szabadalmaikban, névszerint a harmincadokra, vámokra és áru-lerakási 
helyeikre nézve is, mennyire azoknak gyakorlatában vannak, sértetlenúl 
megtartassanak , a bányavárosok rendes biráiktól el ne vonassanak , s or- 
szágon kívül törvényt állani ne kényszeríttessenek, és jogaikban a kamarai 
főnökök vagy tisztek által se háborgattassanak. 
A 28-ik ágazat, mely rendeli: hogy a rendek által megerősítés vé- 
gett fölterjesztett ágazatok se hozzáadás se elvétel által meg ne változ- 
tassanak. 
A 45-ik ágazat, melyben a tizedról és annak beszedéséről az 1613 : 
4., 19., a tizedszedőknek visszaéléseiről az 1500: 30. , a tized-behordásról 
az 1613 :20-ik ágazatok megújittatnak , s a tizedbérlésben a bevett szokás 
megtartatni parancsoltatik, és ott, hol a természetbeni tizedadás van gya- 
korlatban, a bárány-, gida- és méhraj- dézsma helyett a csirke- vagy pénz- 
adásra kényszerítés tilalmaztatik. 
A 46-dik ágazat, mely a durva vagy csiszolt arany és ezüst ki nem 
viteléről az 1566 :10., 1609 :48. és egyéb törvénycikkeket megújítja. 
A 47-ik ágazat, mely a magonszakadásnak eseteiben az eddig diva- 
tozott módot és pert megtartatni rendeli. 
i A 48-ik ágazat, mely által a szökevény jobbágyok visszavételéróől 
az 1613 : 36-ik ágazat megújíttatik és Nagybányára, s a hajduknak lakhe- 
lyeire, Nyirbátorra, Kálóra, Nyiregyházára, Tokajra és Nagyoroszfa- 
lura kiterjesztetik. 
Az 58-dik ágazat, mely rendeli: hogy a határszéleken magoknak 
házakat szerző bujdosó egyházi személyek és nemesek akármely rend- és 
nemzetbeli katonáknak beszállásától mentesek legyenek. 
Az 59-ik ágazat, melyben rendeltetik: hogy a nemesek, valamint 
az uraik dolgaiban útazó parasztok is egész országszerte minden vám- és 
révpénz-fizetéstól menteseknek tartassanak, ezt kivánván előjogaik és sza- 
badságaik. 
